{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Programa državne potpore za iznimno osjetljive sektore u poljoprivredi za 2022. godinu "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DAVOR STANIĆ","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2022. GODINU","Mjere koje su izostavile pcelarstvo: 1.Osigurana dodatna sredstva za sve stočare koji nisu dobili Covid potpore, 2.zaštićene vrste, 3. Osjetljivi sektori, 4. Elementalne nepogode mraz ( cvijet spaljen koji daje nektar, kasnije od njega pupoljak i plod, dakle ako su voćari stradali, stradaju i pčelari).\nIzostavljen je sektor- stočarstvo pčelarstvo koji spada u istu kategoriju \n\nPoglavlja 4 Mlijeko i drugi mliječni proizvodi; jaja peradi i ptič-\nja jaja; prirodni med.\n\n\nMolim Ministarstvo da uvaži argumente i pronašlo rješenje prema kojem će se pomoći proizvođačima meda (stočarstvo- pčelarstvo) kojima nisu isplaćene ove potpore.\n\n\nPodsjetnik:\n\n\n\"Popis poljoprivredni proizvoda obuhvaćen dodatakom I. Ugovora o EU \n\nBroj u briselskoj nomenklaturi \n\nOpis proizvoda:\n\nPoglavlje 4 Mlijeko i drugi mliječni proizvodi; jaja peradi i ptič-\nja jaja; prirodni med\"\n\nSrazmjerno nomenklaturi EU pčelarstvo spada pod stočarstvo u istu stavku poglavlja 4  \"Med i Miljeko\" priloga I  Ugovora o EU.\n\nDakle prema nomenklaturi EU sve mjere  koje se odnose na govedarstvo uzgoj krave mlijeko , slicne bi mjere i iznosi trebali biti i za pčelarstvo pčele i pčelinji proizvode – med, pelud, vosak, propolis, matična mliječ, te pčelinji otrov. Sve to spada pod stočarstvo. Po tome i poticaj treba biti po jedinki pčelarstvo kosnica, govedaratvo po grlu.\n\n\nDa se pri davanju odgovora na ovaj komentar dostave u njemu podaci od APPRRR-a  ukupan broj pčelara i košnica te broj pčelara i košnica koji koristi NPP naciinalni pcelarski program.\nČinjenica je da 80% pcelara ne koristi NPP dakle uskracen za dodjeljenu potporu","Nije prihvaćen","Program državne potpore za iznimno osjetljive sektore u poljoprivredi predstavlja pomoć sektorima s prepoznatim poteškoćama, a alokaciju programskih sredstava potrebno je raspodijeliti na način da u konačnici predstavlja stvarnu pomoć sektoru te poluči pozitivne promjene unutar poticanog sektora. Pomoć svim sektorima koje navodite u svom komentaru potrebno je sagledati i kroz druge programe pomoći te mjere koje se financiraju sredstvima Programa ruralnog razvoja RH za razdoblje 2014.-2020.,  Nacionalnog plana oporavka i otpornosti 2021. – 2026. kao i  Nacionalnog pčelarskog programa 2020.-2022.\nTakođer, Ministarstvo poljoprivrede donosi i provodi programe za pomoć drugim sektorima, tako je u 2021. godini  sektoru pčelarstva pružena pomoć Programom  potpore pčelarima zbog gubitaka medonosnog potencijala u iznosu od 3 milijuna kuna."]
[2,"OPG Ivić Stjepan","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2022. GODINU","A gdje je pčelarstvo ?????????\nzar je moguće da u vrijeme aktivizma zelenih, očuvanja prirode,očuvanja prirodnih resursa ......itd., \npčelarstvo postane zadnja rupa na svirali","Nije prihvaćen","Kako su sredstva državnog proračuna alocirana za provedbu predmetnog Programa ograničena na 121 ml kuna, uvođenje novih sektora u konačnici ne bi dalo pozitivne učinke koji se provedbom mjera žele ostvariti.\nPoticanje pčelarstva je iznimno važno zbog uloge koju pčele imaju u poljoprivrednoj proizvodnji, stoga su za unapređenje sektora pčelarstva osigurana značajna sredstva za provedbu mjera u okviru posebnog Nacionalnog pčelarskog programa za razdoblje od 2020. do 2022. godine.\nTakođer, Ministarstvo poljoprivrede donosi i provodi programe za pomoć drugim sektorima, tako je u 2021. godini  sektoru pčelarstva pružena pomoć Programom  potpore pčelarima zbog gubitaka medonosnog potencijala u iznosu od 3 milijuna kuna."]
[3,"DAVOR STANIĆ","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2022. GODINU,\n1.UVOD","Plaćanja za iznimno osjetljive sektore obuhvaćala su potpore za: mliječne krave, rasplodne krmače, ekstra djevičansko i djevičansko maslinovo ulje i duhan.\n\nZašto je izostavljen iznimno osjetljiv sektor: pčelarstvo koji već godinama  trpi strašne posljedice klimatskih promjena: Svake godine jaki mraz u proljeće i sušna ljeta uzrokuju nestašica nektara u prirodi.  Ako je voćarski sektor pretrpio štetne posljedice i gubitke uslijed snažnog proljetnog mraza, zar nije logično zaključiti da trpi i sektor pčelarstva, pčele da bi opstale trebaju iz prirode nektar i pelud , nektar se nalazi u cvijetu biljaka, ako njega nema zbog klimatskih utjecaja , nema ni nektara- meda. Dakle ovaj sektor je iznimno osjetljiv na klimatske promjene , ali isto tako i na pretjerani uvoz i pogrešno deklariranje patvorenog i uvoznog meda kojim se stvara damping meda na Hrvatskom tržištu.  Uz to sve u Hrvatskoj je najniža cijena meda  naspram ostalih zemalja  \"regije\"  bivše Jugoslavije/zapadnog Balkana.\n\nInteresantno da duhan ulazi u iznimno osjetljive sektore, podsjetimo se: \n\n                                                                                            Duhan\n\n\"Duhan uzrokuje različite vrste raka, posebno kada se puši. Duhanski dim uzrokuje rak i kod nepušača koji udišu duhanski dim pušača, kao i kod djece čiji su roditelji pušači. Konzumiranje duhana vodeći je uzrok raka, a može se izbjeći. Ne postoji siguran način konzumiranja duhana, a pušenje je najopasniji način konzumiranja duhana jer najveći rizik od pojave raka nastaje zbog izgaranja duhana ili duhanskog dima, jer gorenjem nastaju najotrovnije tvari uključujući i kancerogene. Duhan uzrokuje različite vrste raka, posebno kada se puši. Duhanski dim uzrokuje rak i kod nepušača koji udišu duhanski dim pušača, kao i kod djece čiji su roditelji pušači.\n\nU usporedbi s nepušačima, rizik od pojave raka pluća kod žena i muškaraca pušača veći je 20 do 25 puta. Taj se rizik povećava s trajanjem razdoblja pušenja, dnevnom količinom popušenih cigareta, a veći je što je pušač ranije počeo pušiti. Procjenjuje se da se pušenjem u Europi uzrokuje 82 % slučajeva rak pluća.\"\n                                                                                  \n                                                                                              Med\n                                                                     \n\"Med je sladak i gust sok kojeg pčele medarice tvore od nektara koji skupljaju na cvjetovima ili slatkim izlučevinama (medene rose) nekih kukaca. Med je i najsavršeniji proizvod prirode, u njemu se nalaze gotovo svi sastojci koji grade ljudski organizam.\n\nNektar koji pčele skupljaju iz cvijeća glavni je izvor ugljikohidrata koje pčele pretvaraju u lako probavljivi šećer – glukozu i fruktozu, koji je glavni sastojak meda.\n\nZreli med ne sadrži više od 15% vode, a pčele ga u saću pokrivaju voštanim poklopcima i tako čuvaju od upijanja vlage i kvarenja. U medu se nalaze minerali, aminokiseline, visoko vrijedne organske kiseline kao što su mravlja, jabučna, limunska, octena, jantarna kiselina, pigmenti, razni derivati klorofila, vosak, inulin te elementi kompleksa vitamina B. \"\n\nProblemi Pčelarstva u Hrvatskoj\n\" U 2021. godini pčelari su pretrpjeli gubitak. Uvoz meda raste, što nije vidljivo potrošačima u Europskoj uniji jer njegovo porijeklo nije dovoljno definirano i prikazano, od izuzetne važnosti potrebno ojačati regulativu i osigurati bolju konkurentnost na tržištu kako bi potrošači dobili sve informacije o tom proizvodu. Hladno i vlažno proljeće zabilježeno je gotovo u cijeloj Hrvatskoj, uz kasne mrazeve i suše  doveli su do brojnih problema u ovoj proizvodnji i nedostatku nektara. Periodi smanjenog leta i izostanka ili smanjene pčelinje ishrane primorali su pčelare da dodaju prihrane u košnice. U nekim državama pojavile su se bolesti ovih kukaca. Pčelarstvo i usluga oprašivanja koje pruža zajedno s divljim oprašivačima su neophodni za europsku poljoprivredu i hortikulturu, kao i bioraznolikost. \"\n\nPitanja:\nUkupan broj pčelara i broj pčelara koji koristi mjere NPP- nacionalnog pčelarskog programa. \nKoji je iznos potpora za med- pčele , mliječne krave, rasplodne krmače, ekstra djevičansko i djevičansko maslinovo ulje i duhan. ,  postotak iskorištenosti tih mjera s obzirom na ukupan broj posjednika. npr.  5000 uzgajivača mliječnih krava , 1240 uzgajivača mliječnih krava dobiva potpore, naziv potpore/mjere i iznos, broj korisnika i postotak iskorištenosti.\n\nPodsjetimo popis poljoprivrednih proizvoda obuhvaćen dodatkom I. Ugovora o EU\nPoglavlje 4 Mlijeko i drugi mliječni proizvodi, jaja peradi i ptičja jaja , prirodni med  (pčelinji proizvodi – med, pelud, vosak, propolis, matična mliječ, te pčelinji otrov...)\n\nKoji je iznos zbirno u proteklih 5 godina potpora isplaćenih  prema popisu poljoprivrednih proizvoda obuhvaćen dodatkom I. Ugovora o EU \nPoglavlje 4 :\nMlijeko i drugi mliječni proizvodi: ?\nJaja peradi i ptičja jaja: ?\nPrirodni med:?","Nije prihvaćen","Program državne potpore za iznimno osjetljive sektore u poljoprivredi predstavlja pomoć sektorima s prepoznatim poteškoćama, a alokaciju programskih sredstava potrebno je raspodijeliti na način da u konačnici predstavlja stvarnu pomoć sektoru te poluči pozitivne promjene unutar poticanog sektora. Pomoć svim sektorima koje navodite u svom komentaru potrebno je sagledati i kroz druge programe pomoći te mjere koje se financiraju sredstvima Programa ruralnog razvoja RH za razdoblje 2014.-2020.,  Nacionalnog plana oporavka i otpornosti 2021. – 2026. kao i  Nacionalnog pčelarskog programa 2020.-2022.\nTakođer, Ministarstvo poljoprivrede donosi i provodi programe za pomoć drugim sektorima, tako je u 2021. godini  sektoru pčelarstva pružena pomoć Programom  potpore pčelarima zbog gubitaka medonosnog potencijala u iznosu od 3 milijuna kuna."]
[4,"SCHEPIN D.O.O.","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2022. GODINU,\n2. CILJEVI PROGRAMA ","NEDOSTAJE: \n* unapređenje uzgoja u sektoru govedarstva mesnih pasmina!","Nije prihvaćen","Kako su sredstva državnog proračuna alocirana za provedbu predmetnog Programa ograničena na 121 ml kuna, uvođenje novih sektora u konačnici ne bi dalo pozitivne učinke koji se provedbom mjera žele ostvariti.\nPomoć sektoru govedarstva pružena je putem drugih programa, tako je krajem 2021. objavljen Pravilnik o provedbi Programa potpore primarnim poljoprivrednim proizvođačima u stočarstvu zbog otežanih uvjeta poslovanja uzrokovanih pandemijom COVID-19 („Narodne novine“, 131/21.) Uz navedeno, u narednom razdoblju predviđene se i mjere proizvodno vezanih potpora kojima će se ciljano adresirati sektor mesnog govedarstva.\nTakođer, poljoprivrednicima u sektoru mesnog govedarstva na raspolaganju su potpore u okviru mjere 14 Dobrobit životinja iz Programa ruralnog razvoja za tovnu junad i telad."]
[5,"SINIŠA NOVOSEL","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2022. GODINU,\n2. CILJEVI PROGRAMA ","Zanimljivo da se daju potpore za duhan koji je štetan, a ne daju se za voćarstvo i povrćarstvo.","Nije prihvaćen","Poljoprivredna gospodarstava iz sektora proizvodnje voća i povrća prihvatljiva su za potporu u okviru mjera proizvodno vezane potpore."]
[6,"SCHEPIN D.O.O.","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2022. GODINU,\n3. MJERE PROGRAMA ","Prijedlog da se uvede Potpora za uzgajivače Krava mesnih pasmina, \nUzgajivači mliječnih krava imaju povrat proizvoda mlijeko svakodnevno, dok uzgajivači krava mesnih pasmina svoj proizvod moraju čekati u prosijeku 4 mjeseca. Meso je trenutno na tržištu jako niske cijene, dok su inputi stočne hrane skočili za 100% neki čak i za 200%.\nProizvodnja mesa je u svim segmentima potpora toliko izbjegavana da se u ovoj jednostavno mora podržati. \nBez dodanih uvjeta kao što je bilo za COVID pomoć 2020. uzgajivačima gdje se dodjeljivala potpora za junice koje 3 godine nisu imale tele, takva junica je davno završila u mesu, jer ne doprinosi ništa. COVID pomoć 2021. je bila samo za tov bikova, gdje se bik prizna ukoliko je stariji od 14 mjeseci, i u periodu od 14 do 24 mjeseca išao na klaonicu. UVJETI KOJI NISU ISPUNJENI JER SE NA KLANJE MORALO SLATI BILO ŠTO, BILO KAD, KAKO BI GOSPODARSTVO IMALO OD ČEGA ŽIVJETI! \npotpore izravnih plaćanja kasne i nisu isplaćene u cijelosti već dvije godine. \nOvaj Prijedlog potpore za iznimno osjetljive sektore u poljoprivredi neće biti cjelovit ukoliko ne uvrsti potporu za uzgajivače goveda mesnih pasmina!","Nije prihvaćen","Kako su sredstva državnog proračuna alocirana za provedbu predmetnog Programa ograničena su na 121 ml kuna, uvođenje novih sektora u konačnici ne bi dalo pozitivne učinke koji se provedbom mjera žele  ostvariti.\nPomoć sektoru govedarstva pružena je putem drugih programa, tako je krajem 2021. objavljen Pravilnik o provedbi Programa potpore primarnim poljoprivrednim proizvođačima u stočarstvu zbog otežanih uvjeta poslovanja uzrokovanih pandemijom COVID-19 („Narodne novine“, 131/21.). Uz navedeno, u narednom razdoblju predviđene se i mjere proizvodno vezanih potpora kojima će se ciljano adresirati sektor mesnog govedarstva, odnosno uzgoj rasplodnih junica. Također, poljoprivrednicima u sektoru mesnog govedarstva na raspolaganju su potpore u okviru mjere 14 Dobrobit životinja iz Programa ruralnog razvoja za tovnu junad i telad."]
[7,"Danijel Čajko","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2022. GODINU,\n3. MJERE PROGRAMA ","Da li ce ikada biti potpora za sektor pčelarstva? To nije osjetljivi sektor i potrebno je uništiti i ovo pčelinjeg fonda što imamo pa da možemo i to uvoziti iz Kine da nam oprašuju usjeve pa da možete još više poticati ove sektore što sada potičete i kojih nebi ni bilo da nije pčela! Sramota!!! Potiče se proizvodnja duhana koji je dokazano štetan, potičete proizvodnju pa da vam imaju iz čega kazne plaćati a sektor pčelarstva već godinama degradirate.....Kako vas više nije SRAMOTA toga što \"radite\"????","Nije prihvaćen","Kako su sredstva državnog proračuna alocirana za provedbu predmetnog Programa ograničena na 121 ml kuna, uvođenje novih sektora u konačnici ne bi dalo pozitivne učinke koji se provedbom mjera žele ostvariti.\nPoticanje pčelarstva je iznimno važno zbog uloge koju pčele imaju u poljoprivrednoj proizvodnji, stoga su za unapređenje sektora pčelarstva osigurana značajna sredstva za provedbu mjera u okviru posebnog Nacionalnog pčelarskog programa za razdoblje od 2020. do 2022. godine. Također, intervencije u sektoru pčelarstva uvrštene su u Strateški plan zajedničke poljoprivredne politike Republike Hrvatske 2023. – 2027.\nMinistarstvo poljoprivrede donosi te provodi programe za pomoć drugim sektorima, tako je u 2021. godini sektoru pčelarstva pružena pomoć Programom potpore pčelarima zbog gubitaka medonosnog potencijala u iznosu od 3 milijuna kuna."]
[8,"Udruga proizvođača agruma i povrća 'NERETVANSKA MLADEŽ'","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2022. GODINU,\n3. MJERE PROGRAMA ","Predmet: prijedlog programa državne potpore, za iznimno osjetljive sektore u poljoprivredi za 2022. Godinu\nSektor agrumarstva je postao iznimno osjetljiv na klimatske promjene i u ovakvim agroekonomskim prilikama i sa trenutnom agrarnom politikom neodrživ. Traži pomoć i zaštitu svih, od lokalne, regionalne do nacionalne vlasti.\nPredlažemo, uz navedene mjere u Program dodati mjeru: 'prerada plodova mandarina u sok'. Na ovaj način bi se dodatno potaknula prerada mandarina u sekundarne proizvode, smanjio bi se pritisak primarnog proizvoda na zasićeno tržište i stvorila dodatna vrijednost i novo zapošljavanje. Ostavljamo slobodnim nadopuniti mjeru sa možda i drugim sekundarnim proizvodima.\nNapominjemo da prerada mandarina u sok, džem i druge proizvode, traži plodove I klase, bez oštećenja i bilo kakvih znakova početka kvarenja, za razliku od ploda jabuke gdje se za preradu obično koristi tzv. industrijska jabuka. \nPreporučamo uz navedeno u program mjera RR uključiti mjeru za izgradnju i opremanje manjih pogona za preradu mandarina, kako bi se više pogona za preradu pokrenulo.  \nOvakvim proizvodima bi svakako trebalo olakšati put do potrošača, prije svega u turističkoj sezoni, ali i u trgovinama.","Nije prihvaćen","Ovim Programom nije prihvatljiva navedena prerada.\nNatječaj za mjeru 4.2 Programa ruralnog razvoja, temeljem kojeg će biti prihvatljiva ulaganja u opremu i objekte za preradu bit će raspisan tijekom godine."]
[9,"SCHEPIN D.O.O.","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2022. GODINU,\n5. IZNOS POTPORE ","Nedostaje:\nPotpora za uzgoj mesnih krava, rasplodnih junica","Nije prihvaćen","Kako su sredstva državnog proračuna alocirana za provedbu predmetnog Programa ograničena na 121 ml kuna, uvođenje novih sektora u konačnici ne bi dalo pozitivne učinke koji se provedbom mjera žele ostvariti.\nPomoć sektoru govedarstva pružena je putem drugih programa, tako je krajem 2021. objavljen Pravilnik o provedbi Programa potpore primarnim poljoprivrednim proizvođačima u stočarstvu zbog otežanih uvjeta poslovanja uzrokovanih pandemijom COVID-19 („Narodne novine“, 131/21.). Uz navedeno, u narednom razdoblju predviđene se i mjere proizvodno vezanih potpora kojima će se ciljano adresirati sektor mesnog govedarstva, odnosno uzgoj rasplodnih junica."]